3 หุ้นอิเล็กทรอนิกส์บวกคึกคักหลังร่วงมานาน! กูรูชี้รับอานิสงส์ดอลลาร์แข็ง
3 หุ้นอิเล็กทรอนิกส์บวกคึกคักหลังร่วงมานาน! กูรูชี้รับอานิสงส์ดอลลาร์แข็ง
14 ก.ย. 2560

ผู้สื่อข่าวรายงานว่า กลุ่มหุ้นอิเล็กทรอนิกส์ปรับตัวขึ้นแรงนำโดย บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 10.55 น. อยู่ที่ระดับ 92.50 บาท บวก 4.00 บาท หรือ 4.52% ด้วยมูลค่าซื้อขาย 666.00 ล้านบาท
ส่วนบริษัท ฮานา ไมโครอิเล็คโทรนิคส จำกัด (มหาชน)หรือ HANA ณ เวลา 10.57 น. อยู่ที่ระดับ 44.25 บาท บวก1.75 บาท หรือ 4.12% ด้วยมูลค่าซื้อขาย 280.31 ล้านบาท ด้าน บริษัท เอสวีไอ จำกัด (มหาชน) หรือ SVI ณ เวลา 10.58 น.อยู่ที่ระดับ 4.98 บาท บวก 0.04 บาท หรือ 0.81% ด้วยมูลค่าซื้อขาย 28.47 ล้านบาท
นายรณกฤต สารินวงศ์ กรรมการผู้จัดการ ฝ่ายวิจัยหลักทรัพย์ บล.เออีซี เปิดเผยว่า กลุ่มอิเล็กทรอนิกส์วันนี้ปรับตัวขึ้น ทั้งบมจ.ฮานา ไมโครอิเล็คโทรนิคส (HANA) ,บมจ.เอสวีไอ(SVI) และ บมจ.เคซีอี อีเลคโทรนิคส์ (KCE) โดยมองว่าปัจจัยหลักมาจากการปรับตัวแข็งค่าขึ้นของค่าเงินดอลลาร์สหรัฐ ขณะที่ค่าเงินบาทมีทิศทางที่อ่อนค่าลงด้วย นอกจากนี้ในช่วงที่ผ่านมาราคาหุ้นในกลุ่มอิเล็กทรอนิกส์ปรับตัวลงมาค่อนข้างมากแล้ว